KOMMISSIONENS BESLUTNING

af 22. juli 1999

om principiel anerkendelse af, at de dossierer, som er forelagt til grundig behandling med henblik på eventuel optagelse af BAS 656H (dimethenamid-p), AC 900001 (picolinafen) og ZA 1963 (picoxystrobin) i bilag I til Rådets direktiv 91/414/EØF om markedsføring af plantebeskyttelsesmidler, er fuldstændige

(meddelt under nummer K(1999) 2276)

(EØS-relevant tekst)

(1999/555/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens beslutning 1999/1/EF(2), særlig artikel 6, stk. 3, og

ud fra følgende betragtninger:

(1) Ifølge direktiv 91/414/EØF (i det følgende benævnt "direktivet") skal der udarbejdes en EF-liste over godkendte aktive stoffer i plantebeskyttelsesmidler;

(2) medlemsstaternes myndigheder har af ansøgerne fået forelagt et dossier med henblik på at få optaget tre aktive stoffer i direktivets bilag I;

(3) BASF AG forelagde de tyske myndigheder et dossier vedrørende det aktive stof BAS 656H (dimethenamid-p) den 16. april 1999;

(4) Cyanamid Agro NV/SA forelagde de tyske myndigheder et dossier vedrørende det aktive stof AC 900001 (picolinafen) den 10. maj 1999;

(5) Zeneca Agrochemicals forelagde de irske myndigheder et dossier vedrørende det aktive stof ZA 1963 (picoxystrobin) den 26. maj 1999;

(6) nævnte myndigheder gav Kommissionen resultaterne af en første undersøgelse af, om dossieret er fuldstændigt med hensyn til data- og informationskravene i direktivets bilag II, og for mindst et plantebeskyttelsesmiddel, der indeholder det aktive stof, i direktivets bilag III; derefter indsendte ansøgerne dossieret til Kommissionen og de øvrige medlemsstater i henhold til direktivets artikel 6, stk. 2;

(7) dossiererne vedrørende BAS 656H (dimethenamid-p), AC 900001 (picolinafen) og ZA 1963 (picoxystrobin) blev videregivet til Den Stående Komité for Plantesundhed den 10. juni 1999;

(8) efter direktivets artikel 6, stk. 3, skal det på EF-plan bekræftes, at hvert dossier anses for principielt at opfylde data- og informationskravene i direktivets bilag II og for mindst ét plantebeskyttelsesmiddel, der indeholder det aktive stof, i direktivets bilag III;

(9) bekræftelsen er nødvendig, for at der kan foretages en grundig behandling af dossieret, og for at medlemsstaterne foreløbigt kan godkende plantebeskyttelsesmidler, der indeholder det aktive stof, samtidig med at betingelserne i direktivets artikel 8, stk. 1, navnlig kravet om, at der skal foretages en detaljeret vurdering af det aktive stof og plantebeskyttelsesmidlet ud fra direktivets krav, opfyldes;

(10) ovenstående udelukker ikke, at der kan anmodes om yderligere data eller oplysninger fra ansøgeren, hvis det under den grundige behandling viser sig, at der er behov for sådanne, for at der kan træffes en afgørelse;

(11) medlemsstaterne og Kommissionen går ud fra, at Tyskland vil foretage en grundig behandling af dossieret vedrørende BAS 656H (dimethenamid-p) og AC 900001 (picolinafen), og at Irland vil foretage en grundig behandling af dossieret vedrørende ZA 1963 (picoxystrobin);

(12) Tyskland og Irland fremlægger konklusionerne af behandlingen tillige med eventuelle anbefalinger om optagelse af eventuelle betingelser herfor for Kommissionen hurtigst muligt og senest i løbet af et år; når denne rapport foreligger, vil den grundige behandling blive fortsat med sagkyndig bistand fra alle medlemsstaterne i Den Stående Komité for Plantesundhed;

(13) de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Følgende dossierer opfylder principielt data- og informationskravene i direktivets bilag II og for mindst ét plantebeskyttelsesmiddel, der indeholder det aktive stof, i direktivets bilag III under hensyntagen til de påtænkte anvendelsesformål:

1) Dossieret, som BASF AG indsendte til Kommissionen og medlemsstaterne med henblik på optagelse af BAS 656H (dimethenamid-p) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 10. juni 1999.

2) Dossieret, som Cyanamid Agro NV/SA indsendte til Kommissionen og medlemsstaterne med henblik på optagelse af AC 900001 (picolinafen) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 10. juni 1999.

3) Dossieret, som Zeneca Agrochemicals indsendte til Kommissionen og medlemsstaterne med henblik på optagelse af ZA 1963 (picoxystrobin) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 10. juni 1999.

Artikel 2

Denne beslutning er rettet til medlemsstaterne.

Udfærdiget i Bruxelles, 22. juli 1999.

På Kommissionens vegne

Franz FISCHLER

Medlem af Kommissionen

(1) EFT L 230 af 19.8.1991, s. 1.

(2) EFT L 21 af 28.1.1999, s. 21.